Kadospundi kawontênanipun ing jagad, wontênipun tatanan panggêlaring piwulang ingkang sami kasêbut ing sêrat-sêrat wau, punapa inggih wontên pigunanipun ingkang langkung agêng tumrap kita sami, murih manggih karaharjan? Lah, punika nyumanggakakên! Amargi wontênipun piwulang-piwulang ingkang sami kagêlar ing ndalêm sêrat-sêrat wau, sagêd nuwuhakên pangêrtosan ingkang gêrbanipun wontên warni kalih, inggih punika: pangêrtosan ingkang ngênggèni wontên ing sasananing kalêrêsan lan panasaran.
